CELEX: 32018H2052
Language: mt
Date: 2018-12-19 00:00:00
Title: Rakkomandazzjoni tal-Kummissjoni (UE) 2018/2052 tad-19 ta' Diċembru 2018 dwar l-allinjament tal-kamp ta' applikazzjoni u tal-kundizzjonijiet għal-liċenzji ġenerali ta' trasferiment għall-iskop tal-wiri kif imsemmi fil-punt (c) tal-Artikolu 5(2) tad-Direttiva 2009/43/KE tal-Parlament Ewropew u tal-Kunsill (notifikata bid-dokument C(2018) 8611) (Test b'rilevanza għaż-ŻEE.)

21.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 327/98
            
         
      RAKKOMANDAZZJONI TAL-KUMMISSJONI (UE) 2018/2052
      tad-19 ta' Diċembru 2018
      dwar l-allinjament tal-kamp ta' applikazzjoni u tal-kundizzjonijiet għal-liċenzji ġenerali ta' trasferiment għall-iskop tal-wiri kif imsemmi fil-punt (c) tal-Artikolu 5(2) tad-Direttiva 2009/43/KE tal-Parlament Ewropew u tal-Kunsill
      
         
            (notifikata bid-dokument C(2018) 8611)
         
      
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 292 tiegħu,
      Billi:
      
                  (1)
               
               
                  Skont l-Artikolu 5 tad-Direttiva 2009/43/KE tal-Parlament Ewropew u tal-Kunsill (1), l-Istati Membri huma obbligati li jippubblikaw mill-inqas erba' liċenzji ġenerali ta' trasferiment.
               
            
                  (2)
               
               
                  Il-liċenzji ġenerali ta' trasferiment huma element ewlieni tas-sistema ta' liċenzjar issimplifikata li ddaħħlet bid-Direttiva 2009/43/KE.
               
            
                  (3)
               
               
                  Id-differenzi fil-kamp ta' applikazzjoni tal-liċenzji ġenerali ta' trasferiment ippubblikati mill-Istati Membri f'termini tal-prodotti relatati mad-difiża koperti u l-kundizzjonijiet diverġenti applikati għat-trasferimenti ta' dawn il-prodotti jistgħu jfixklu l-implimentazzjoni tad-Direttiva 2009/43/KE u l-kisba tal-għan tagħha ta' simplifikazzjoni. L-allinjament tal-approċċi nazzjonali fir-rigward tal-kamp ta' applikazzjoni u tal-kundizzjonijiet għat-trasferimenti skont il-liċenzji ġenerali ta' trasferiment ippubblikati mill-Istati Membri huwa importanti biex jiżgura l-attraenza u l-użu ta' dawk il-liċenzji.
               
            
                  (4)
               
               
                  Il-Kunsill tenna mill-ġdid fil-konklużjonijiet tiegħu tat-18 ta' Mejju 2015, il-bżonn tal-implimentazzjoni u tal-applikazzjoni, inter alia, tad-Direttiva 2009/43/KE. Wara l-adozzjoni ta' żewġ rakkomandazzjonijiet preċedenti dwar liċenzji ġenerali ta' trasferiment għall-forzi armati (2) u għar-riċevituri ċertifikati (3), il-Kummissjoni ħabbret fil-Pjan ta' Azzjoni Ewropew għad-Difiża (4) u fir-Rapport dwar l-evalwazzjoni tad-Direttiva dwar it-Trasferimenti (5) l-fokus tagħha fuq iż-żewġ liċenzji ġenerali ta' trasferiment li fadal, li jkopru t-trasferimenti għall-iskopijiet ta' dimostrazzjoni, evalwazzjoni, wiri, tiswija u manutenzjoni.
               
            
                  (5)
               
               
                  L-inizjattiva ta' din ir-Rakkomandazzjoni kienet appoġġata bil-qawwa mir-rappreżentanti tal-Istati Membri fil-Kumitat stabbilit bl-Artikolu 14 tad-Direttiva 2009/43/KE. Il-linji gwida stabbiliti fir-Rakkomandazzjoni jirriflettu d-diskussjonijiet ta' grupp ta' esperti stabbilit taħt dan il-Kumitat.
               
            
                  (6)
               
               
                  Din ir-Rakkomandazzjoni tapplika għal-lista ta' prodotti relatati mad-difiża (li jikkorrispondu għal-Lista Militari Komuni tal-Unjoni Ewropea), kif imniżżel fl-Anness tad-Direttiva 2009/43/KE. Din ir-Rakkomandazzjoni se tiġi aġġornata meta jkun meħtieġ sabiex tirrifletti l-aġġornamenti futuri tal-lista ta' prodotti relatati mad-difiża.
               
            
                  (7)
               
               
                  Abbażi tad-diskussjonijiet mal-Istati Membri u filwaqt li jitqiesu l-karatteristiċi tal-prodotti (inklużi l-eċċezzjonijiet), bħal pereżempju s-sensittività tagħhom, il-prodotti relatati mad-difiża mniżżla taħt il-punt 1.1 ta' din ir-Rakkomandazzjoni huma lista minima u mhux eżawrjenti ta' prodotti li l-Istati Membri jippermettu t-trasferiment tagħhom taħt il-GTL-EX tagħhom. Dan ifisser li l-GTL-EX ippubblikata minn Stat Membru tista' tippermetti wkoll it-trasferiment ta' prodotti oħra relatati mad-difiża inklużi fl-Anness tad-Direttiva 2009/43/KE u li mhumiex elenkati f'din ir-Rakkomandazzjoni.
               
            
                  (8)
               
               
                  Fil-kuntest tad-diskussjonijiet dwar din ir-Rakkomandazzjoni, l-Istati Membri fakkru li huma marbuta b'impenji skont id-dritt Ewropew, bħalma hija l-Pożizzjoni Komuni tal-Kunsill 2008/944/PESK (6), kif ukoll b'impenji internazzjonali fil-qasam tal-kontroll tal-esportazzjoni.
               
            ADOTTAT DIN IR-RAKKOMANDAZZJONI:
      1.   LIĊENZJI ĠENERALI TA' TRASFERIMENT GĦALL-WIRI
      
      L-Istati Membri huma rakkomandati li jadattaw il-liċenzji ġenerali ta' trasferiment tagħhom għall-wiri b'konformità mal-elementi li ġejjin.
      1.1.   Prodotti relatati mad-difiża eliġibbli għal trasferiment taħt il-liċenzja ġenerali ta' trasferiment għall-iskop tal-wiri kif stabbilit fil-punt (c) tal-Artikolu 5(2) tad-Direttiva 2009/43/KE
      
      Dawn il-kategoriji ML li ġejjin huma subsett tal-lista ta' prodotti relatati mad-difiża, kif stabbilit fl-Anness tad-Direttiva 2009/43/KE. Il-liċenzja ġenerali ta' trasferiment għall-iskop tal-wiri (GTL-EX) għandha, bħala minimu, tippermetti t-trasferiment tal-prodotti relatati mad-difiża speċifikati fil-kategoriji ML ta' hawn taħt. L-Istati Membri jistgħu jagħżlu li jinkludu fil-GTL-EX tagħhom aktar kategoriji ML mal-prodotti relatati mad-difiża korrispondenti.
      Il-lista tal-kategoriji ML li għandhom jiġu koperti bħala minimu:
      
                  —
               
               
                  ML 1. Il-prodotti kollha huma inklużi, ħlief:
                  
                              —
                           
                           
                              Armi ddisinjati apposta għall-użu militari;
                           
                        
                              —
                           
                           
                              Kanen u blokok tal-kulatta għall-armi ddisinjati apposta għall-użu militari.
                           
                        
            
                  —
               
               
                  ML 2. Sottopunti c) u d). Il-prodotti kollha huma inklużi.
               
            
                  —
               
               
                  ML 3. Il-prodotti li jmiss huma inklużi:
                  
                              —
                           
                           
                              Mudell ta' munizzjon inert.
                           
                        
            
                  —
               
               
                  ML 4. Il-prodotti kollha huma inklużi, ħlief:
                  
                              —
                           
                           
                              Sottopunt 4.a) Il-prodotti kollha huma esklużi, minbarra l-mudelli inerti li huma inklużi;
                           
                        
                              —
                           
                           
                              Sottopunt 4.b) Komponenti ddisinjati apposta għall-iskop tal-isparar, it-tqegħid, id-distrazzjoni, l-imblukkar u t-tfixkil li jaqgħu fi ħdan is-sottopunt ML 4.a).
                           
                        
            
                  —
               
               
                  ML 5. Il-prodotti kollha huma inklużi, ħlief:
                  
                              —
                           
                           
                              Sottopunt 5.c) Tagħmir ta' kontromiżura għall-oġġetti speċifikati mis-sottopunti ML5.a. jew ML5.b.
                           
                        Il-prodotti kollha għandhom jitwasslu mingħajr il-komponent ta' ċifraġġ u mingħajr bażi tad-data integrata.
               
            
                  —
               
               
                  ML 6. Il-prodotti kollha huma inklużi, ħlief:
                  
                              —
                           
                           
                              Vetturi kompluti li jaqgħu taħt is-sottopunt ML 6.a);
                           
                        
                              —
                           
                           
                              Xażi u turretti li jaqgħu taħt is-sottopunt ML 6. a).
                           
                        
            
                  —
               
               
                  ML 7. Il-prodotti kollha huma esklużi, ħlief:
                  
                              —
                           
                           
                              Sottopunt 7.f) Tagħmir protettiv u ta' dekontaminazzjoni, iddisinjat jew modifikat apposta għall-użu militari, komponenti u taħlitiet ta' sustanzi kimiċi;
                           
                        
                              —
                           
                           
                              Sottopunt 7.g) Tagħmir iddisinjat jew modifikat apposta għall-użu militari, iddisinjat jew modifikat għas-sejbien jew l-identifikazzjoni ta' materjali speċifikati mis-sottopunti ML7.a, ML7.b jew ML7.d, u komponenti ddisinjati apposta għal dan.
                           
                        
            
                  —
               
               
                  ML 9. Il-prodotti kollha huma inklużi, ħlief:
                  
                              —
                           
                           
                              Bastimenti tal-gwerra kompluti (tal-wiċċ jew ta' taħt l-ilma);
                           
                        
                              —
                           
                           
                              Bwieq sħaħ;
                           
                        
                              —
                           
                           
                              Oġġetti taħt is-sottopunt ML9.c) Apparat ta' sejbien ta' taħt l-ilma, iddisinjat apposta għall-użu militari, u l-kontrolli u l-komponenti tiegħu ddisinjati apposta għall-użu militari.
                           
                        
            
                  —
               
               
                  ML 10. Il-prodotti kollha huma inklużi, ħlief:
                  
                              —
                           
                           
                              Inġenju tal-ajru komplut;
                           
                        
                              —
                           
                           
                              Oqfsa tal-inġenji tal-ajru tal-ġlied u tal-ħelikopters tal-ġlied;
                           
                        
                              —
                           
                           
                              Magni tal-inġenji tal-ajru tal-ġlied.
                           
                        
            
                  —
               
               
                  ML 11. Il-prodotti kollha huma inklużi, ħlief:
                  
                              —
                           
                           
                              Sottopunt ML11.a)a. Tagħmir ta' kontromiżura elettroniku u tagħmir ta' kontro-kontromiżura elettroniku, inkluż tagħmir tal-iġġammjar u kontra l-iġġammjar;
                           
                        
                              —
                           
                           
                              Sottopunt ML11.a)b. Tubi b'aġilità ta' frekwenza;
                           
                        
                              —
                           
                           
                              Sottopunt ML11.a)c. Sistemi jew tagħmir elettroniċi, iddisinjati għas-sorveljar jew għall-monitoraġġ tal-ispettru elettro-manjetiku għal skopijiet ta' intelligence militari jew ta' sigurtà jew b'kontroazzjoni għal tali sorveljanza u monitoraġġ;
                           
                        
                              —
                           
                           
                              Sottopunt ML11.a)d. Kontromiżuri ta' taħt l-ilma, inkluż distrazzjoni akustika u manjetika, tagħmir iddisinjat biex jintroduċi sinjali estranji jew żbaljati fir-riċevituri sonarji;
                           
                        
                              —
                           
                           
                              Sottopunt ML11.a)e. Tagħmir ta' sigurtà għall-ipproċessar tad-data, tagħmir għas-sigurtà tad-data u tagħmir ta' sigurtà għal-linji ta' trażmissjoni u ta' sinjalar, bl-użu ta' proċessi ta' ċifraġġ;
                           
                        
                              —
                           
                           
                              Sottopunt ML11.a)f. Tagħmir għall-identifikazzjoni, l-awtentikazzjoni u t-tagħbija ta' ċwievet krittografiċi u tagħmir għall-ġestjoni, il-manifattura u d-distribuzzjoni ta' ċwievet krittografiċi;
                           
                        
                              —
                           
                           
                              Sottopunt ML11.a)i. Demodulaturi diġitali ddisinjati apposta għall-intelligence tas-sinjali;
                           
                        
                              —
                           
                           
                              Sottopunt ML11.b) Tagħmir tal-iġġammjar ta' Sistemi Globali ta' Navigazzjoni bis-Satellita (GNSS) u komponenti ddisinjati apposta għalih;
                           
                        
                              —
                           
                           
                              Sottopunt ML11.c) “Inġenji spazjali” ddisinjati jew modifikati apposta għall-użu militari, u komponenti tal-“inġenji spazjali” ddisinjati apposta għall-użu militari.
                           
                        
            
                  —
               
               
                  ML 13. Il-prodotti kollha huma inklużi.
               
            
                  —
               
               
                  ML 14. Il-prodotti kollha huma inklużi.
               
            
                  —
               
               
                  ML 15. Il-prodotti kollha huma inklużi.
               
            
                  —
               
               
                  ML 16. Il-prodotti kollha huma inklużi.
               
            
                  —
               
               
                  ML 17. Il-prodotti kollha huma inklużi, ħlief:
                  
                              —
                           
                           
                              Sottopunt ML17.f) Libreriji ddisinjati apposta jew modifikati għall-użu militari b'sistemi, tagħmir jew komponenti, speċifikati mil-lista militari Komuni tal-UE;
                           
                        
                              —
                           
                           
                              Sottopunt ML17.g) Tagħmir li jiġġenera enerġija nukleari jew tagħmir ta' propulsjoni, inkluż reatturi nukleari, iddisinjati apposta għall-użu militari u komponenti għalihom iddisinjati jew modifikati apposta għall-użu militari;
                           
                        
                              —
                           
                           
                              Sottopunt ML17.h) Tagħmir u materjal, miksi jew ittrattat għas-soppressjoni tas-senjatura, iddisinjat apposta għall-użu militari, minbarra dawk speċifikati xi mkien ieħor fil-lista Militari Komuni tal-UE;
                           
                        
                              —
                           
                           
                              Sottopunt ML17.i) Simulaturi ddisinjati apposta għal reattur nukleari militari.
                           
                        
            
                  —
               
               
                  ML 18. Il-prodotti kollha huma inklużi.
               
            
                  —
               
               
                  ML 21. Il-prodotti kollha huma inklużi, ħlief:
                  
                              —
                           
                           
                              Sottopunt ML21.a) Softwer iddisinjat apposta jew modifikat għal kwalunkwe wieħed minn dawn li ġejjin:
                              
                                          —
                                       
                                       
                                          Żvilupp, produzzjoni, operazzjoni jew manutenzjoni ta' tagħmir speċifikat mil-Lista Militari Komuni tal-UE;
                                       
                                    
                                          —
                                       
                                       
                                          Żvilupp jew produzzjoni ta' materjali speċifikati mil-Lista Militari Komuni tal-UE; jew
                                       
                                    
                                          —
                                       
                                       
                                          Żvilupp, produzzjoni, operazzjoni jew manutenzjoni ta' softwer speċifikat mil-Lista Militari Komuni tal-UE.
                                       
                                    
                        
                              —
                           
                           
                              Softwer iddisinjat apposta jew modifikat għall-użu ta' oġġetti mhux elenkati f'din il-liċenzja ġenerali ta' trasferiment.
                           
                        
            
                  —
               
               
                  ML 22. Dawn li ġejjin huma inklużi:
                  
                              —
                           
                           
                              It-teknoloġija meħtieġa biss għall-użu tal-oġġetti permessi fl-istess liċenzja ġenerali ta' trasferiment.
                           
                        
            1.2.   Kundizzjonijiet li għandhom ikunu inkorporati fil-liċenzja ġenerali ta' trasferiment għall-wiri
      
      Il-lista li ġejja mhix eżawrjenti. Madankollu, kundizzjonijiet oħra miżjuda minn Stat Membru ma jridux jikkontradixxu jew jimminaw il-kundizzjonijiet elenkati hawn taħt.
      
                  Validità ġeografika
               
               
                  :
               
               
                  Żona Ekonomika Ewropea (7)
                  
               
            
                  Trasferiment għall-wiri
               
               
                  :
               
               
                  Trasferiment ta' kwalunkwe prodott relatat mad-difiża għall-iskop tal-wiri tiegħu fi Stat Membru, li ma għandux jintuża f'kondizzjonijiet operattivi u ma jinkludix skopijiet ta' dimostrazzjoni jew ta' evalwazzjoni.
               
            
                  Trasferiment mill-ġdid
               
               
                  :
               
               
                  L-Istati Membri għandhom jagħżlu waħda minn dawn l-għażliet għat-trasferiment mill-ġdid tal-prodott relatat mad-difiża wara l-wiri, kif xieraq:
                  
                              (a)
                           
                           
                              Eżenzjoni mill-obbligu ta' awtorizzazzjoni minn qabel b'konformità mal-Artikolu 4(2)(e) tad-Direttiva 2009/43/KE;
                           
                        
                              (b)
                           
                           
                              Pubblikazzjoni ta' liċenzja ġenerali ta' trasferiment speċifika għat-trasferiment mill-ġdid ta' prodotti relatati mad-difiża wara l-wiri, b'mill-inqas l-istess lista ta' prodotti relatati mad-difiża eliġibbli;
                           
                        
                              (c)
                           
                           
                              Inkorporazzjoni tat-trasferiment mill-ġdid f'liċenzja ġenerali ta' trasferiment għall-wiri.
                           
                        
            
                  Tul taż-żmien
               
               
                  :
               
               
                  L-Istati Membri ta' Oriġini jistgħu jispeċifikaw limitu ta' żmien għar-ritorn ta' prodotti relatati mad-difiża li għandu jiġi osservat mill-fornitur fir-rigward tal-Awtorità Kompetenti fl-Istat Membru ta' oriġini. L-Istati Membri li minnhom il-prodott relatat mad-difiża jiġi trasferit mill-ġdid jistgħu jispeċifikaw ukoll limitu ta' żmien sabiex it-trasferiment jiġi osservat mill-fornitur jew mir-rappreżentant tiegħu.
               
            2.   SEGWITU
      
      L-Istati Membri huma mistiedna jagħtu effett lil din ir-Rakkomandazzjoni sa mhux aktar tard mill-1 ta' Lulju 2019.
      L-Istati Membri huma mħeġġa jinfurmaw lill-Kummissjoni dwar kwalunkwe miżura meħuda biex tagħti effett lil din ir-Rakkomandazzjoni.
      3.   DESTINATARJI
      
      Din ir-Rakkomandazzjoni hi indirizzata lill-Istati Membri.
      
         Magħmul fi Brussell, id-19 ta' Diċembru 2018.
         
            
               Għall-Kummissjoni
            
            Elżbieta BIEŃKOWSKA
            
               Membru tal-Kummissjoni
            
         
      
      
         (1)  Id-Direttiva 2009/43/KE tal-Parlament Ewropew u tal-Kunsill tas-6 ta' Mejju 2009 dwar l-issimplifikar tat-termini u l-kundizzjonijiet tat-trasferimenti ta' prodotti relatati mad-difiża fil-Komunità (ĠU L 146, 10.6.2009, p. 1).
      
         (2)  ĠU L 329, 3.12.2016, p. 101.
      
         (3)  ĠU L 329, 3.12.2016, p. 105.
      
         (4)  COM(2016) 950 final.
      
         (5)  COM(2016) 760 final.
      
         (6)  Il-Pożizzjoni Komuni tal-Kunsill 2008/944/PESK tat-8 ta' Diċembru 2018 li tiddefinixxi regoli komuni li jirregolaw il-kontroll ta' esportazzjonijiet ta' teknoloġija u tagħmir militari (ĠU L 335, 13.12.2008, p. 99).
      
         (7)  Id-Deċiżjoni tal-Kumitat Konġunt taż-ŻEE Nru 111/2013 tal-14 ta' Ġunju 2013 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE (ĠU L 318, 28.11.2013, p. 12), li inkorporat id-Direttiva 2009/43/KE fil-Ftehim taż-ŻEE inkludiet test ta' adattament espliċitu: “Din id-Direttiva ma għandhiex tapplika għal-Liechtenstein.”